TMI เปิดตัว “Anello” หลอดไฟ LED ใหม่
TMI เปิดตัว “Anello” หลอดไฟ LED ใหม่ ภายใต้แบรนด์ “GATA” ชูจุดเด่นประหยัดไฟ อายุการใช้งานนาน เปลี่ยนง่ายด้วยตนเอง ปูพรมโมเดิร์นเทรดเจาะตลาดคนเมือง ตั้งเป้าเพิ่มยอดขายปีนี้
29 พ.ค. 2560

นายธีระชัย ประสิทธิ์รัตนพร กรรมการผู้จัดการ บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า บริษัทได้เปิดตัว “Anello” ผลิตภัณฑ์หลอดไฟ LED ใหม่ ภายใต้แบรนด์ “GATA” ซึ่งเป็นหลอดไฟ LED ชนิดกลมสำหรับติดตั้งบนเพดาน เพื่อทดแทนหลอดไฟฟลูออเรสเซ้นส์เดิมที่ใช้อยู่ปัจจุบัน โดยหลอดไฟ LED “Anello” มีจุดเด่นที่สามารถช่วยประหยัดไฟ แต่ให้แสงสว่างได้มากขึ้น ใช้เทคโนโลยีที่ปราศจากแสง UV น้ำหนักเบา ติดตั้งง่าย สามารถเปลี่ยนได้เองโดยที่ไม่ต้องเรียกช่าง ที่สำคัญมีอายุการใช้งานที่ยาวกว่าหลอดไฟฟลูออเรสเซ้นส์เดิมที่ใช้กันอยู่ในปัจจุบัน
โดยบริษัทตั้งใจที่จะเจาะกลุ่มตลาดคนเมืองทั้งในกรุงเทพมหานคร และหัวเมืองใหญ่ตามภูมอภาคต่าง ๆ ซึ่งมีความต้องการที่จะใช้เทคโนโลยีเพื่อช่วยให้ประหยัดค่าใช้จ่าย ทั้งนี้หลอดไฟ LED “Anello” จัดจำหน่ายแล้วที่ร้านค้าชั้นนำ และโมเดิร์นเทรดทั่วประเทศ
